**Пројекат „*Управљање имовином за будуће кориснике*“ град Смедерево спроводи са партнерским општинама Мало Црниће и Жабари, који финансира Европска унија у оквиру Програма Exchange 5 из средстава претприступне помоћи ИПА 2014.**

Програм Exchange кроз све фазе током последњих 15 година чини део процеса у оквиру којих Република Србија уз подршку Европске уније улаже напоре да побољша управљање у локалној самоуправи и да унапреди ниво услуга у јединицама локалне самоуправе у циљу подстицања локалног развоја.

Теме Програма Exchange 5 су директно у функцији локалних реформских процеса и односе се на подршку ефикасном управљању имовином (компонента 1) и подршку стратешком планирању и програмском буџетирању (компонента2).

Програм Exchange 5 финансира Европска унија из средстава ИПА 2014. Министаство државне управе и локалне самоуправе је корисник Програма у смислу индиректног управљања средствима, а Министарство финансија, Сектор за уговарање и финансирање програма из средстава ЕУ је тело за уговарање на Програму. Стална конференција градова и општина је имплементациони партнер. Суштински корисници Програма су локалне самоуправе односно грађани, администрација и шира локална заједница.

Компонента 1 - подршка ефикасном управљању имовином усмерена је на унапређење управљања имовином у општинама и градовима у Републици Србији и на подизање њихових капацитета и конкуренстности домаће привреде. Програмске активности су у функцији унапређења и ефикаснијег спровођења Закона о јавној својини на локалу и других системских прописа и подзаконских аката у области озакоњења, као и сарадње са Републичким геодетским Заводом на локалу. Програм конкретно подржава општине и градове, па тако и Смедерево, мало Црниће и Жабаре, у процесу пописа и евиденције јавне имовине, која представља предмет преноса власништва на локалну самоуправу, успостављање одрживих организационих структура за управљање имовином, унапређење базе података за вођење евиденције непокретности у складу са домаћим законодавством, финансирање геодетских снимања надземних и подземних/објеката и мрежа, израде техничке документације, припреме катастарских и топографских мапа, израчунавање вредности непокретности.

Грант шема Exchange 5 је усмерена на повећање ефикасности, учинка и транспарентности управљања имовином на локалу. Специфични циљ је јачање капацитета општина и градова за управљање имовином и пружањем сродних услуга како би се локална самоуправа приближила грађанима и привреди. Унапређење међуопштинске сарадње је такође у првом плану.

На тај начин су се Смедерево, Мало Црниће и Жабари умрежили и заједнички реализују пројекат „Управљање имовином за будуће кориснике“, у оквиру кога ће се спровести следеће активности: успостављање и унапређење организационог оквира локалних самоуправа, изградња капацитета за запослене, побољшати ИТ структура, прикупити и анализирати пподаци о имовини, ажурирати унос података у централну базу Републичке Дирекције за имовину, утврдити стварно стање јавне имовине, извршити геодетско снимање за имовинске јединице за које таква вртса записа не постоји, израдити техничка документација како би се имовинске јединице легализовале, одредити вредности имовине и извршити промоција пројекта.

**Циљеви пројекта** су: јачање капацитета за боље управљање и успешнији локални економски развој, као и побољшање ефикасности и пружања услуга у области управљања имовином.

**Циљне групе** пројекта су: запослени у релевантним одељењима све три локалне самоуправе, као и доносиоци одлука, који ће проћи релевантне обуке у области управљања имовином и креирања и управљања базом података, применом географског информационог система у управљању имовином и процени вредности у непокретности у јавној својини.

**Крајњи корисници** су једна градска (градска управа Смедерево) и две општинске Управе (Општинска управа Мало Црниће и Општинска управа Жабари), пословни сектор, пољопривредни произвођачи, потенцијални инвеститори, локално становништво са територије све три јединице локалне смоуправе учеснице пројекта.

Реализацијом пројекта очекује се повећан капацитет локалних самоуправа за ефикасно управљање имовином и побољшна/успостављена база података и евиденција локалне јавне својине.

Уговор о донацији за реализацију пројекта „Управљање имовином за будуће кориснике је потписао град Смедерево, као координатор пројекта 21. децембра 2018. године, чиме је и почела реализација пројекта. Општине Мало Црниће и Жабари су корисници пројекта.

Трајање пројекта: 15 месеци.

Укупан буџет пројекта: 174.500,00 евра, од чега средства Европске Уније 152.984,15 евра (87,67%), све три ЈЛС учествују са 21.515,85 еврс (12,33%).